stanford-oval/wikipedia huggingface dataset:
אדגייה
גאוגרפיה ואקולוגיה

בחלקו המערבי של אדגייה נמצא פיורד סטור (Storfjorden), המפריד בינו לבין שפיצברגן. בצפון שוכן מפרץ פרימן (Freemansundet) המפריד בין אדגייה לבין אי ברנץ (Barentsøya). בצפון ממזרח מפרץ אולגה (Olgastretet) מפריד בין אדגייה לבין ארץ המלך קרל (Kong Karls Land). בנוסף משתרעות קבוצות איים קטנות במזרח ובדרום. את חופו הדרומי של האי תופס הפיורד הגדול ביותר בו, פיורד טיוב (Tjuvfjorden). הנקודה הצפונית ביותר באי היא כף הוגלין (Kapp Heuglin).
מבחינה גאולוגית האי דומה למרכזו של האי שפיצברגן. המסלע הוא מעידן המזוזואיקון, במיוחד פצלים מתור הטריאס, אבן חול, שבתוכה מופיעים לעיתים סלעי דיאבז ושכבות מתור היורה בדרום-מערב האי וניתן להבחין בהשפעת הבלייה של הקרחונים. בחלקו המזרחי של האי משתרע קרחון גדול.
אדגייה וכמה מהאיים השכנים לו מהווים חלק משמורת הטבע הדרום-מזרחית של סבאלברד שהוכרזה על ידי הממשלה בשנת 1973. אוכלוסייה משמעותית של אייל הצפון מתקיימת באי והוא אתר חשוב לפעילות הרבייה של דוב קוטב.
Pawn Hearts

Pawn Hearts הוא אלבומה הרביעי של להקת ואן דר גראף ג'נרייטור. האלבום יצא לראשונה ב-1971 ואף דורג במקום הראשון במצעד האלבומים האיטלקי ב-1972 למשך 12 שבועות.
הפקה

לאחר הצלחת אלבומיהם הקודמים של הלהקה, הרבו חברי להקת ואן דר גראף ג'נרייטור להופיע בתקופה זו.
ביוני 1972 הם הסתגרו בביתו של טוני סטארטון-סמית', מנהל הלהקה, והחלו לעבוד על האלבום.
קטעים רבים נכתבו בנסיעות בין הופעות. את רוב התמלילים והלחנים כתב פיטר האמיל.
התכנון המקורי של הלהקה היה להוציא אלבום כפול, בו יוקלטו השירים על צד א' וצד ב'; על צד ג' יוקלטו קטעי סולו של כל אחד מחברי הלהקה ועל צד ד' תוקלט הופעה חיה. התוכנית נתקלה בהתנגדות מצד חברת ההקלטות של הלהקה, "כריזמה", ולבסוף הוקלט אלבום רגיל. חלק מהקטעים שתוכננו לצאת על צד ג' יצאו מאוחר יותר בעיבודים המחודשים של אלבומי הלהקה.
האלבום יצא באוקטובר 1971 ואינו זכה להצלחה מיידית בבריטניה ובאמריקה, אך הוביל את מצעד האלבומים באיטליה והלהקה הוזמנה להופיע ברחבי איטליה.
מרבית השירים באלבום ארוכים ומורכבים. את היצירה A Plague of Lighthouse Keepers (מגפת שומרי המגדלורים) ביצעה הלהקה רק פעם אחת, ב-1972 בתוכנית של הטלוויזיה הבלגית.
להקלטה הצטרף גם גיטריסט להקת קינג קרימזון, רוברט פריפ.
האלבום יצא מחדש ב-2005. הסאונד שופר והתווספו שירים חדשים לאלבום.
רשימת השירים

בעת יציאת האלבום ב-1972 היו הבדלי גרסאות בין ההוצאה האירופית לבין מקבילתה האמריקנית:
בארצות הברית ובקנדה הופיע באלבום גם השיר "Theme One" (נעימה מספר אחת) כשיר השני באלבום, בעוד באירופה יצא השיר (שהוא עיבוד לנעימת סיום של תוכנית ברדיו BBC Radio 1 שהלחין ג'ורג' מרטין) כסינגל יחד עם השיר "W" בפברואר 1972.
Lemmings (Including Cog)
Theme One
רק בגרסאות האמריקנית והקנדית
Man-Erg
A Plague of Lighthouse Keepers
מורכב מהחלקים:
Eyewitness
Pictures/Lighthouse
S.H.M.
Presence of the Night/Kosmos Tours
(Custard's) Last Stand
The Clot Thickens
Land's End/We Go Now
Theme One (original mix)
גרסה שונה של השיר
W
הסינגל שיצא ב-1972 מכיל גרסה שונה
Angle of Incidents
Ponker's Theme
Diminutions
שירים 5-9 הם תוספות של האלבום המחודש מ-2005
רשימת השירים > Lemmings

Lemmings, שפותח את האלבום, מתחיל מאוד רגוע: חליל וגיטרה אקוסטית מנגים את המוטיב. אך כשהסולן פיטר האמיל, מגיע לשורות "I tried to ask what game this was
but knew I would not play it:
the voice, as one, as no-one, came to me" (ניסיתי לשאול מה היה המשחק, אך ידעתי שלא אשחק בו/ הקולות, כאחד, כאף-אחד באו אלי...), השיר מגיע לקצב אגרסיבי ופסיכותי, השיר מדבר על דברים רעים המרחשים בעולם האמיל כתב את המילים כשהוא שואל מה אפשר לעשות בעולם האכזר מלבד למות? אורך השיר 11 דקות.
רשימת השירים > Theme One

זהו שיר אינסטרומנטלי שנמשך 2 דקות אשר הולחן על ידי מפיק הביטלס, ג'ורג' מרטין. שיר זה זמין רק בגרסאות של האלבום אשר יצאו בארצות הברית וקנדה. שיר זה זמין גם בדיסק הבונוס שיצא בגרסה המחודשת של האלבום ב-2005.
רשימת השירים > Man-Erg

שיר זה מדבר על אדם אשר סובל מפיצול אישיות. בתוך האדם חיים רוצח ומלאך המנסים להילחם על השתלטות גופו. כשהרוצח שולט, הלחן נהיה אגרסיבי ופסיכותי. כשהמלאך שולט, הלחן נהיה שקט ושלו. אורך השיר 10 דקות
רשימת השירים > A Plague of Lighthouse Keepers

זהו השיר הכי ארוך באלבום. היצירה הזו בת 23 דקות. סיפור היצירה, הוא על סיפור בדידותו של שומר מגדלור המתדרדר לטירוף. הלהקה ביצעה את השיר בהופעות רק פעם אחת. ב-1972 בתוכנית של הטלוויזיה הבלגית.
להקלטה הצטרף גם גיטריסט להקת קינג קרימזון, רוברט פריפ. היצירה מורכבת מ-10 חלקים.
חברי הלהקה

פיטר האמיל - שירה, גיטרה אקוסטית, פסנתר ופסנתר חשמלי
דייוויד ג'קסון - סקסופון (אלטו, טנור וסופרן), חליל וקולות רקע
יו בנטון - אורגן האמונד, אורגן, פסנתר, מלוטרון, סינתיסייזר, גיטרת בס וקולות רקע.
גאי אוונס - תופים, טימפני, כלי הקשה ופסנתר
רוברט פריפ - גיטרה חשמלית
אדגארס רינקביצ'ס

אדגארס רינקביצ'ס (בלטבית: Edgars Rinkēvičs; נולד ב-21 בספטמבר 1973) הוא פוליטיקאי לטבי המכהן כנשיא לטביה ובכך הפך להומוסקסואל הראשון באירופה כולה שמכהן כנשיא מדינה. בין השנים 2011–2023 כיהן כשר החוץ של לטביה.
ביוגרפיה

רינקביצ'ס נולד ביורמלה. את השכלתו התיכונית רכש בבית הספר התיכון שבעיר, ולאחר מכן היה ב-1995 לבוגר אוניברסיטת לטביה בהיסטוריה ובפילוסופיה. לאחר סיום לימודי התואר הראשון שלו המשיך רינקביצ'ס את דרכו באוניברסיטה והיה למוסמך אוניברסיטה במדע המדינה ב-1997. נוסף על כך, לרינקביצ'ס תואר שני נוסף מאוניברסיטת חרונינגן שבהולנד.
ב-1993 החל רינקביצ'ס קריירה כעיתונאי. היה שימש ככתב לענייני מדיניות חוץ ויחסים בינלאומיים ב"הרדיו הלטבי". ב-1995 התקבל למשרה במשרד ההגנה של לטביה ועד מהרה, בשנה שלאחר מכן, מונה למנהל מחלקה פנימית המשרד. בשנים 1995–1996 היה עוזר בכיר במחלקה המדינית של משרד ההגנה הלטבי, וממרץ עד ספטמבר 1996 שימש כמנהל המחלקה. במאי 1997 מונה לסגן מזכיר המדינה לענייני מדיניות ביטחונית. ממאי עד אוגוסט 1997 שימש כמזכיר המדינה בפועל במשרד ההגנה, ומאוגוסט 1997 עד אוקטובר 2008 היה מזכיר המדינה במשרד ההגנה.
בשנים 1998–2004 היה רינקביצ'ס חבר מפלגת "הדרך הלטבית". בפברואר 1998 היה מעורב בדיונים על כינון אמנת השותפות האמריקאית-הבלטית. בשנים 2002–2003 היה חבר המשלחת הלטבית למשא ומתן על הצטרפות מדינתו לארגון האמנה הצפון-אטלנטית כסגן ראש המשלחת. בשנים 2005–2007 כיהן רינקביצ'ס כראש הלשכה לארגון מפגשי ראשי המדינות החברות בנאט"ו. ב-2011 הוא מונה לראש לשכת נשיא לטביה. באוקטובר של אותה שנה, מונה רינקביצ'ס לשר החוץ של לטביה על ידי ראש ממשלת לטביה, ואלדיס דומברובסקיס. ב-2014 מונה מחדש לתפקיד בידי ראש הממשלה דאז לאימדוטה סטראויומה.
ב-6 בנובמבר 2014, פרסם רינקביצ'ס – באמצעות "ציוץ" ברשת החברתית "טוויטר" – את זהותו המינית ואת היותו הומוסקסואל. בכך, נהפך רינקביצ'ס לפוליטיקאי ההומוסקסואל הגלוי הראשון בלטביה.
ב-31 במאי 2023 נבחר לכהן כנשיא לטביה והוא הפך להומוסקסואל הראשון באיחוד האירופי שמכהן כנשיא מדינה. הוא הושבע לתפקיד ב-8 ביולי 2023.
הערות שוליים

↑  סוכנויות הידיעות, שר החוץ של לטביה הכריז בטוויטר: 'אני הומו', באתר ynet, 7 בנובמבר 2014
↑  Reuters (2023-05-31). "Edgars Rinkevics elected president of Latvia". Reuters (באנגלית). נבדק ב-2023-06-01.
↑  לראשונה באירופה: הומו הושבע לנשיא מדינה, באתר ynet, 8 ביולי 2023
| --- | --- |
בקרת זהויות :  PLWABN: 9810624737205606  GND: 116859409X  LNB: 000217877  VIAF: 277144783087447375424   WorldCat (עם VIAF): 277144783087447375424
א.ב מתכננים

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  שותפות (בין קיבוצים)
 תקופת הפעילות:  1943–הווה (כ־81 שנים)
 משרד ראשי:  דרך בגין 116, תל אביב
 ענפי תעשייה:  תכנון, אדריכלות, עיצוב
 מנכ"ל:  קובי בוגין
 אנשי מפתח:  דפנה רגב (מנהלת הפיתוח העסקי)
  
 www.abtplanners.com
 
א.ב. מְתַכְנְנִים היא חברת אדריכלות ישראלית, אחת מחברות התכנון הגדולות בישראל, העוסקת בתכנון מיזמים בישראל ומדינות נוספות. החברה מתכננת כ-1,500 מיזמים בשנה.
החברה בבעלות משותפת של הקיבוצים: אור הנר, בארי, גבים, גבעת ברנר, גניגר, דגניה ב', חצרים, כפר בלום, כפר עזה, מעין צבי, נען, עין כרמל, צרעה, רמת רחל, רעים, שפיים ושל מתכנניה הבכירים. לחברה משרדים בתל אביב, קריית שמונה, צמח, חיפה ושער הנגב, ומוקדי פעילות בחו"ל דרך נציגויות ושיתופי פעולה עם חברות בינלאומיות.
היסטוריה

המשרד הוקם על בסיס "המחלקה לתכנון של התנועה הקיבוצית המאוחדת", שהוקמה ב-1943 ופורקה ב-1990. תחילתה של המחלקה לתכנון הייתה במחלקות נפרדות לתכנון של הקיבוץ המאוחד ואיחוד הקבוצות והקיבוצים, שנקראו "המחלקה הטכנית" והתאחדו ב-1969. במחלקה לתכנון עבדו בין היתר אדריכלים, מהנדסים ואדריכלי נוף, ברובם חברי קיבוצים. עיקר עבודתה הייתה בקיבוצים, ולמעשה, היא המקום שבו עוצבה דמותם החזותית של רוב הקיבוצים בישראל, כפי שהיו במחצית השנייה של המאה ה-20. במקביל, פעלה בקיבוץ הארצי "המחלקה הטכנית" שעסקה בתכנון דומה.
בשיא תנופת הבנייה בקיבוצים, בתחילת שנות ה-80, עבדו במחלקת התכנון כ-200 עובדים. עם המשבר הכלכלי בקיבוצים החל שפל הולך ומעמיק בבנייה הקיבוצית, כולל במגזר התעשייתי, והמחלקה נאלצה לבצע מהלכי צמצומים שהסתיימו בפירוקה ב-1990 ובמכירתה לגורמים פרטיים. במשרדיה, ששכנו בבית הקיבוץ המאוחד, החלה לפעול חברת "א.ב. תכנון", ששינתה בהמשך את שמה ל"א.ב. מתכננים".
מיזמים

מיזמים עיקריים שבוצעו מחוץ לישראל בשנים האחרונות:
המיזם הישראלי הגדול ביותר שנעשה אי פעם בתחום החלב, המשתרע על שטח של 800 אלף מ"ר בווייטנאם. המיזם תוכנן ובוצע בשיתוף עם חברות אפימילק וגליל הנדסה, והוא כולל מקבץ רפתות ענק, מכוני חליבה ומרכזים לוגיסטיים ומשכן 15 אלף פרות חולבות. היקפו הכספי נאמד במעל 300 מיליון דולר. לשם השוואה, המיזם גדול פי 11 מהרפת הגדולה ביותר בישראל ושווה לכ-15% מענף החלב הישראלי, נכון לשנת 2015.
תכנון להקמת עשרה כפרים באנגולה, המספק אזור מגורים וחלקה חקלאית לכל משפחה החיה בכפר. המיזם תוכנן עבור חברת L.R. Group. בכפרים הוקמו מרכזים לוגיסטיים המספקים לחקלאים את כל התמיכה הדרושה לשיווק תוצרת טרייה ושירותים טכניים למסחר. פיתוח התשתיות באזור כולו יצר מאות מקומות עבודה.
המושב בוונצואלה, תוכנן על שטח של 80,000 דונם דרומית לעמק קראקס בקרבת הים הקריבי בהשקעה ממשלתית של 400 מיליון דולר. הפרויקט כולל 500 יחידות דיור, מוסדות חינוך ומתקנים חקלאיים. שיתוף הפעולה בין המדינות שאינן מקיימות קשרים דיפלומטיים נעשה בתיווך של חברת הנדסה מבלארוס.
פעילות נוספת היא מיגון מוסדות חינוך באזור עוטף עזה, בהם מכללת ספיר, בתי ספר וגני ילדים בשטח כולל של 30 אלף מ"ר.
הערות שוליים

↑  דרור מרמור, ‏החוליה הראשונה: דירוג משרדי האדריכלות וההנדסה הגדולים ביותר, באתר גלובס, 30 במאי 2016
1 2  טל אלמליח, סוף לסוטין 27?, הדף הירוק, 20 ביולי 2006
1 2  אסתר זנדברג, הקיבוץ, גרסת הארכיון, באתר הארץ, 7 בפברואר 2007
↑  תגובית מאת פרדי כהנא על מאמר של מיכאל יעקבסון, סיבוב בחדר האוכל של קיבוץ גלעד, באתר "חלון אחורי", 30 בנובמבר 2018
אברהם קלדור

| --- | --- |
אין תמונה חופשית
 לידה:  20 במאי 1947 (בן 77) ירושלים, פלשתינה (א"י) 
 הישג בולט:  חלק את המקום השני באליפות ישראל בשנת 1971
 הדרגה הגבוהה ביותר:  אמן בינלאומי (1975)
 מד כושר מרבי:  2420 (ינואר 1978)
 מד כושר נוכחי:  219- (אפריל 2021)
 מדינה:  ישראל
 
אברהם קלדור (נולד ב-20 במאי 1947, ישראל) הוא שחמטאי בדרגת אמן בינלאומי וזוכה במדליית כסף באולימפיאדת השחמט.
ביוגרפיה

נולד לשמואל ורחל קלדור (קלטר), שעלו לישראל מפולין בשנות ה-30 של המאה ה-20. למד בתיכון חדש בתל אביב. שירת בצה"ל כלוחם בחטיבת הצנחנים.
בשנת 1964, בעת ביקורו של אלוף העולם בשחמט, טיגראן פטרוסיאן, השתתף קלדור במשחק שחמט סימולטני עמו והיה היחיד מבין המשתתפים שזכה בניצחון.
בשנת 1971 חלק את המקום השני באליפות ישראל בשחמט. והיה חבר נבחרת ישראל באליפות העולם לסטודנטים. הנבחרת סיימה במקום הרביעי.
בשנת 1972 ייצג את ישראל באולימפיאדת סקופיה ביוגוסלביה, שבה זכה במדליית כסף אישית עם 12.5 נקודות מתוך 16 נקודות אפשריות.
בשנת 1975 הוענקה לו דרגת אמן בינלאומי.
בשנת 1986, כשנמנע מישראל להשתתף באולימפיאדת השחמט ה-27 בדובאי, ארגן קלדור, ביחד עם פעילים נוספים מעולם השחמט, תחרות שחמט בינלאומית בירושלים, בה השתתף גם ויקטור קורצ'נוי, אלוף רוסיה לשעבר.
היה מנהל מערכות המידע בחברת סנו ובחברות נוספות. ניהל את אתר האיגוד הישראלי לשחמט.
קלדור נשוי לעדנה ואב לארבעה, מתגורר בבת ים.
הערות שוליים

↑  Kaldor, Avraham, באתר אולימפבייס (באנגלית)
ערך זה הוא קצרמרבנושא ישראלים ובנושא שחמטאים. אתם מוזמנים לתרום לוויקיפדיה ו.
אברדין (דקוטה הדרומית)

| --- | --- |

 מדינה:  ארצות הברית ארצות הברית
 מדינה:  דקוטה הדרומית דקוטה הדרומית
 תאריך ייסוד:  1880
 שטח:  40.4 קמ"ר
 גובה:  397 מטרים
 אוכלוסייה:  ‏
  ‑ בעיר:  28,495 (1 באפריל 2020)
  ‑ צפיפות:  649.9 נפש לקמ"ר (2016)
 קואורדינטות:  45°27′53″N 98°29′11″W﻿ / ﻿45.464722222222°N 98.486388888889°W﻿ / 45.464722222222; -98.486388888889 
 אזור זמן:  UTC-6
 http://www.aberdeen.sd.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אברדין(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אברדין(למפת דקוטה הדרומית רגילה) פיר סו פולס רפיד סיטי ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה אברדין(למפת דקוטה הדרומית מוגדלת) פיר סו פולס רפיד סיטי ברוקינגס ווטרטאון מיטשל הר ראשמור דקוטה הצפונית מ י נ ס ו ט ה  א י ו ו ה  נברסקה ו י ו מ י נ ג  מ ו נ ט נ ה אברדין  he tabBackground:;tabBorder:#aaa;defaultTab:0;
 
אברדין (באנגלית: Aberdeen) היא עיר בצפון מדינת דקוטה הדרומית שבארצות הברית. שטחה הוא 40.4 קמ"ר. האוכלוסייה המוערכת לשנת 2016 הוא כ-28,000 תושבים, מה שהופך את אברדין לעיר השלישית בגודלה במדינה לאחר סו פולס ורפיד סיטי.
היסטוריה

סביבת העיר הייתה מיושבת על ידי האינדיאנים בשנים 1700–1879. האירופאים החלו להתיישב באזור בשנות ה-20 של המאה ה-19, בעיקר על מנת לפתח תעשיית פרווה. עמדות המסחר הללו פעלו עד אמצע שנות השלושים של אותה המאה. בשנת 1879 החלה ההתיישבות האירופאית המשמעותית.
אברדין, כמו ערים רבות במערב התיכון, נבנתה בעיקר סביב מערכות הרכבת המתפתחות. אברדין הוכרזה לראשונה כעיר ב-3 בינואר 1881 ונוסדה רשמית ב-6 ביולי 1881, תאריך ההגעה הראשונה של רכבת מילווקי. בעיה מרכזית שהעסיקה את אברדין בשנים אלו הייתה ההצפות שלעיתים פגעו בתשתיות העיר. בעשורים שלאחר מכן תשתיות הרכבת הארציות בסביבת אברדין התפתחו מאוד, דבר שהוביל לפיתוח משמעותי של העיר.
דמוגרפיה

לפי מפקד האוכלוסין שנערך בשנת 2010 חיו 26,091 אנשים בכ-11,418 משקי בית. ההרכב האתני של העיר היה 91.8% לבנים, 3.6% אינדיאנים, 1.3% אסיאתיים, 0.5% מגזעים אחרים ו-2.0% משני גזעים או יותר. הגיל החציוני בעיר היה 36.4 שנים. 22.2% מהתושבים היו מתחת לגיל 18; 12.8% היו בין הגילאים 18–24. 24.1% היו בין 25 ל-44; 24.4% היו מ-45 ל-64; 16.4% היו בני 65 ומעלה. ההרכב המגדרי של העיר היה 47.6% גברים ו-54.4% נשים.
כלכלה

מקורות התעסוקה המרכזיים בעיר כוללים את מערכות החינוך ובריאות המקומיות, והחברות ולס פארגו ו-3M.
תושבים ידועים

מבין התושבים הידועים שהתגוררו לפרק זמן כזה או אחר בעיר ניתן למנות את ליימן פרנק באום, טרי פרנקונה, קולטון אייברסון וג'ולי סומרס.
Sweet Lovin'

"Sweet Lovin'" הוא סינגל של המפיק המוזיקלי הבריטי, סיגלה, בשיתוף הזמר-יוצר הבריטי, ברין כריסטופר, שיצא, על ידי מיניסטרי אוף סאונד ו-B1 רקורדינגס, ב-4 בדצמבר 2015.
נכון לאפריל 2024, השיר הושמע למעלה מ-278 מיליון פעמים בספוטיפיי.
ביקורת

לואיס קורנר, מדיגיטל ספיי, כינה את השיר "עוד חבטה של האוס טרופי עם פזמון אופורי ושירה עזה ומלאת נשמה".
וידאו קליפ

הווידאו קליפ של השיר, שצולם ברחבי לוס אנג'לס, קליפורניה, הועלה לחשבון היוטיוב של סיגלה ב-13 בנובמבר 2015. הווידאו קליפ מציג את קנדיס היידן (מ-LA Roller Girls Entertainment) מחליקה ברחובות לוס אנג'לס ומשאירה אחריה ענני עשן אדום, שגורמים לכל מי שנמצא בנתיב העשן לרקוד לפי הקצב המדבק של המסלול הטרופי. בסוף הווידאו קליפ, מצטרפים אליה אחרים, בין היתר ניקול לאונרד (מ-LA Roller Girls Entertainment) והרקדנית מריסה הארט. נכון לדצמבר 2021, הווידאו קליפ נצפה למעלה מ-247 מיליון פעמים.
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 7 |  |
|  אוסטרליה | מצעד הסינגלים האוסטרלי | 11 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 37 |  |
|  גרמניה | GfK – טופ 100 | 15 |  |
|  הולנד | מצעד 40 הסינגלים ההולנדיים | 23 |  |
|  הולנד | מצעד 100 הסינגלים ההולנדי | 44 |  |
|  הונגריה | Rádiós Top 40 | 8 |  |
|  הממלכה המאוחדת | מצעד הסינגלים הבריטי | 3 |  |
|  הממלכה המאוחדת | מצעד הדאנס הבריטי | 1 |  |
|  הממלכה המאוחדת | מצעד האינדי הבריטי | 1 |  |
|  ולוניה | אולטראטופ 40 | 11 |  |
|  ניו זילנד | המצעד הניו זילנדי הרשמי | 2 |  |
|  סלובניה | SloTop50 | 22 |  |
|  סלובקיה | ČNS IFPI | 32 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 2 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 3 |  |
|  צרפת | SNEP | 115 |  |
|  שוודיה | סוורייטופליסטן | 29 |  |
|  שווייץ | המצעד השווייצרי | 31 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 68 |  |
|  גרמניה | GfK – טופ 100 | 84 |  |
|  הונגריה | Rádiós Top 40 | 45 |  |
|  הממלכה המאוחדת | מצעד הסינגלים הבריטי | 64 |  |
|  פולין | ZPAV | 24 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| אוסטריה (IFPI Austria) | זהב | 15,000 |
| דנמרק (IFPI Danmark) | זהב | 45,000 |
| גרמניה (BVMI) | זהב | 200,000 |
| ניו זילנד (RMNZ) | זהב | 7,500 |
| נורווגיה (IFPI Norway) | זהב | 20,000 |
| שוודיה (GLF) | פלטינה | 40,000 |
| הממלכה המאוחדת (BPI) | פלטינה | 600,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| הממלכה המאוחדת ואירלנד | 4 בדצמבר 2015 | הורדה דיגיטלית | מיניסטרי אוף סאונד |  |
הערות שוליים

↑  Sweet Lovin' - Radio Edit, 2018-09-28, ארכיון מ-2021-10-22, נבדק ב-2021-12-20
↑  Corner, Lewis (2 באוקטובר 2015). "Sigala is back with a big new club anthem called 'Sweet Lovin''". דיגיטל ספיי. Hearst Magazines UK. ארכיון מ-2021-12-20. נבדק ב-25 בינואר 2016. {{cite web}}:  (עזרה)
1 2  "Candice Heiden Instagram page".
↑  "Sigala - Sweet Lovin' (Official Video) feat. Bryn Christopher". YouTube. 13 בנובמבר 2015. ארכיון מ-2021-12-20. נבדק ב-25 בינואר 2016. {{cite web}}:  (עזרה)
↑  "Sweet Lovin' (feat. Bryn Christopher) [Radio Edit] - Single". iTunes. ארכיון מ-2021-12-20. נבדק ב-2021-12-20.
| סיגלה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Brighter Days • Every Cloud |  |
| סינגלים | "Easy Love" • "Sweet Lovin'" • "Say You Do" • "Give Me Your Love" • "Ain't Giving Up" • "Only One" • "Show You Love" • "Came Here for Love" • "Lullaby" • "Feels like Home" • "We Don't Care" • "Just Got Paid" • "Wish You Well" • "We Got Love" • "If We Never Met" • "Heaven on My Mind" • "Lasting Lover" • "You for Me" • "Melody" • "Stay the Night" • "All by Myself" |  |
| השתתפות בסינגלים | "Don't Need No Money" |  |
| --- | --- |
בקרת זהויות :  MusicBrainz release group: 346525a0-1fce-4e6b-8d27-784e8d6c9972
אדג'קליף

| --- | --- |

מרכז הקניות אדג'קליף, סמוך לתחנת הרכבת.
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 גובה:  48 מטרים
 אוכלוסייה:  ‏
  ‑ בפרוור:  2,499 (10 באוגוסט 2021)
 קואורדינטות:  33°52′48″S 151°14′06″E﻿ / ﻿33.88°S 151.235°E﻿ / -33.88; 151.235
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןאדג'קליף(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןאדג'קליף(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן אדג'קליף(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן אדג'קליף  he tabBackground:;tabBorder:#aaa;defaultTab:0;
אדג'קליף (באנגלית: Edgecliff, פירוש מילולי קצה צוק) הוא פרוור בסידני, המנוהל על ידי עיריית וולהרה (Municipality of Woollahra).
גאוגרפיה

אדג'קליף ממוקם כ-4 ק"מ מזרחית למרכז העסקים הראשי של סידני, וגובל ממזרח בדאבל ביי, מצפון בדרלינג פוינט, ממערב בראשקטרס ביי ומדרום בפדינגטון. הדרך הראשית החוצה אותו ממערב למזרח היא דרך סאות' הד החדשה ורחוב אושן חוצה אותו מצפון לדרום. הפרוור קרוי על שם קצה צוק בולט עליו הוא ממוקם. בפרוור תחנת רכבת באותו שם, המובילה לבונדיי ג'נקשן ממרכז העסקים הראשי של סידני.
היסטוריה

אדג'קליף היה אתר מחצבה מבוסס בתחילת ההתיישבות האירופאית בסידני, וסיפק חומרי בנייה לפרוורים סביבו. במאה ה-19 החלו נבנים בו בתי מגורים: ב-1842 הוקם מעון דאוור, ב-1864 בית פיונה וב-1870 הגלנרוק, כולם בתי אחוזה בני שתי קומות מאבן חול מקומית.
בסוף המאה ה-19 הוקם בפרוור קו חשמלית, שקרונותיו נעו במסילה משוקעת, אוחזים בכבל המתח רק במהלך הנסיעה ומנתקים את המגע על מנת לעצור. קו החשמלית הגיע עד צומת דרך סאות' הד החדשה ורחוב אושן. הקו הופסק בשנת 1905, וקו הרכבת שהחליף אותו החל לפעול רק בשנות השבעים.
תרבות

באדג'קליף שני מרכזים מסחריים בולטים, שניהם על דרך סאות' הד החדשה: מרכז אדג'קליף ואיסטפוינט אדג'קליף, המצויים בקרבת תחנת הרכבת ותחנת שילוח האוטובוסים.
בפרבר בית ספר אחד, בית הספר היסודי לנערות אשאם, שנמנה עם החינוך העצמאי ואינו בעל השתייכות דתית.
אדוארד בגריצקי

| --- | --- |
אין תמונה חופשית
 לידה:  3 בנובמבר 1895 אודסה, האימפריה הרוסית 
 פטירה:  16 בפברואר 1934 (בגיל 38) מוסקבה, ברה"מ 
 שם לידה:  Эдуард Годелевич Дзюбан 
 מדינה:  האימפריה הרוסית, ברית המועצות 
 מקום קבורה:  בית הקברות נובודוויצ'יה 
 בן או בת זוג:  Lydia Souok 
 חתימה:   
 
אדוארד גיורגייביץ' בַּגריצקי (ברוסית: Эдуард Георгиевич Багрицкий; נולד בשם אדוארד דזיובין, Эдуард Дзюбин;‏ 22 באוקטובר (3 בנובמבר לפי הלוח היוליאני שהיה נהוג באותה עת ברוסיה) 1895,אודסה - 16 בפברואר 1934, מוסקבה) היה משורר סובייטי ממוצא יהודי. בגריצקי נחשב למשורר המהפכה, ושיריו מתפרסמים עד היום.
ביוגרפיה

אדוארד בגריצקי נולד בעיר אודסה שבדרום-מערב רוסיה (אוקראינה) למשפחה יהודית. הוא סיים קורס מודדים, אך לא עסק במקצוע. בשנת 1915 פרסם את השירים הראשונים שלו תחת שם עט "בגריצקי" באלמנך ספרותי באודסה. תוך זמן קצר הוא בלט בקבוצה של סופרים צעירים מאודסה כמו יורי אולשה, איליה אילף, ולנטין קטייב, ורה אינבר.
במהלך מלחמת האזרחים ברוסיה התנדב בגריצקי לצבא האדום וגם היה בפרטיזנים. לאחר סיום המלחמה הוא עבד במשרד הידיעות באודסה כמשורר וצייר. בתקופה זו הוא המשיך לפרסם את שיריו בעיתונות העירונית. בשנת 1920 נישא.
בשנת 1925 עבר למוסקבה. בשנת 1928 יצאה לאור ספר שיריו הראשון, וספרו השני פורסם בשנת 1932.
בשנת 1926 פרסם את השיר "מחשבות על אופנס" (Дума про Опанаса). העלילה מתרכזת סביב המאבק בין אופנס, בחור אוקראיני שחולם על החיים השקטים באוקראינה החופשית לבין קומיסר-קומוניסט יוסף קגן שדוחף למהפכה עולמית. כבר לאחר פטירת המשורר, ב-30 ביולי 1949 במהלך מאבק נגד הקוסמופוליטיות השיר הוכרז כשיר ציוני ועלילה על העם האוקראיני.
בגריצקי היה תומך במהפכה ובשלטון הסובייטי. יחד עם זאת הוא התקשה להבין את הקשיחות של האידאולוגיה המהפכנית הסובייטית ולהשלים עם תחילת הדיקטטורה. בשנת 1929 הוא חיבר שיר על השיחה בין חולה לבין פליקס דזרז'ינסקי בו דזרז'ינסקי דוגל בביצוע מיידי של כל הדרישות של המהפכה. שאיפה לחופש של בגריצקי מצאה ביטוי בשיריו על טיל אוילנשפיגל. לאחר מות המשורר פורסם שיר "פברואר" על צעיר יהודי במהלך מלחמת העולם הראשונה ומהפכת אוקטובר.
בגריצקי עסק בתרגום שירה לרוסית, בין היתר הוא תרגם לרוסית שירים של פרץ מרקיש, איציק פפר ומשוררים נוספים.
החל משנת 1930 מחלת האסתמה בה הוא היה חולה מילדות הוחרפה. הוא נפטר ב-16 בפברואר 1934 ונטמן בבית העלמין נובודוויצ'יה. אלמנתו של בגריצקי בשנת 1937 נשפטה להגליה לקזחסטן. בתקופת הגליה היא הייתה חייבת להתייצב באופן תקופתי במשרד נ.ק.וו.ד המקומי שהיה ממוקם ברחוב על שמו של בעלה. היא חזרה למוסקבה רק בשנת 1956 לאחר 19 שנות גלות. בנו של בגריצקי שגם היה משורר נהרג בשנת 1942 בחזית מלחמת העולם השנייה.
אברהם קליר

| --- | --- |

 לידה:  8 ביולי 1903 רדאוץ, האימפריה האוסטרו-הונגרית 
 פטירה:  8 בדצמבר 1985 (בגיל 82) 
 מדינה:  ישראל 
 מקום קבורה:  בית הקברות נחלת יצחק 
 פרסים והוקרה:  פרס ישראל (1977)  פרס התעשייה (1976)  מדליק משואה (1985)  יקיר רמת גן 
 
הכניסה למפעל ארגמן ביבנה
אברהם קליר (8 ביולי 1903 - 8 בדצמבר 1985) היה תעשיין ואיש ציבור ישראלי. ייסד וניהל את תשלובת מפעלי ארגמן. חתן פרס ישראל לשנת תשל"ז.